
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 184 


5 Αυγούστου 1998 


Το παρόν ΦΕΚ επανεκτυπώθηκε, λόγω λαθών κατά την αρχική εκτύπωση. 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

247. Κανονισμόςλειτουργίαςτου Σώματος Επιθεωρητών 
- Ελεγκτών Δημόσιας Διοίκησης (Σ.Ε.Ε.Δ.Δ.). 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Τροποποίηση της 261/20.8.1996 Π.Υ.Σ. «Τροποποίη- 
σητηςαρ. 136/4.4.1995 Π.Υ.Σ. 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 247 (1) 

Κανονισμός λειτουργίας του Σώματος Επιθεωρητών - 
Ελεγκτών Δημόσιας Διοίκησης (Σ.Ε.Ε.Δ.Δ.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 8 του άρθρου 8 του Ν. 
2477/1997 (ΦΕΚ 59/Α'). 

2. Τις διατάξεις του άρθρου 29 Α του Ν. 1558/1985 
«Κυβέρνηση και Κυβερνητικά Όργανα» (ΦΕΚ 137/Α), ό¬ 
πως συμπληρώθηκε με το άρθρο 27 του Ν. 2081/1992 
«Ρύθμιση του θεσμού των επιμελητηρίων κ.λπ.» (ΦΕΚ 
154/Α') και ανπκαταστάθηκε με το άρθρο 1 παρ. 2α του Ν. 
2469/1997 (ΦΕΚ38/Α'). 

3. Το γεγονός ότι από τις διατάξεις του διατάγματος αυ¬ 
τού δεν προκαλείται δαπάνη σε βάρος του Κρατικού 
Προϋπολογισμού. 

4. Τη γνωμοδότηση αριθμ. 340/1998 του Συμβουλίου 
της Επικράτειας, μετά από πρόταση του Υπουργού 
Εσωτερικών, Δημόσιας Διοίκησης και Αποκέντρωσης, α¬ 
ποφασίζουμε: 

Άρθρο 1. 

Νομική μορφή - Υπαγωγή. 

1. Το Σώμα Επιθεωρητών - Ελεγκτών Δημόσιας 
Διοίκησης (Σ.Ε.Ε.Δ.Δ.) είναι συλλογικό όργανο εσωτερι¬ 
κού ελέγχου της Δημόσιας Διοίκησης, που υπάγεται α¬ 
πευθείας στον Υπουργό Εσωτερικών, Δημόσιας Διοίκη¬ 
σης και Αποκέντρωσης. 

2. Στις διεθνείς σχέσεις του, ο τίτλος του Σ.Ε.Ε.Δ.Δ. στα 
αγγλικά αποδίδεται ως «ΙΝ8ΡΕΟΤΟΒ3 - ΟΟΝΤΡΟϋ_ΕΡ3 
ΒΟϋΥ ΡΟΡ ΡυΒϋΟ ΑΟΜΙΝΙ8ΤΡΑΤΙΟΝ» και στα γαλλικά ως 


«οορρ 8 ϋΕδ ίΝδΡΕΟτευΡδ - οοΝΤΡΟΐΈυΡδ οε ι_’ 
ΑΟΜΙΝΙ8ΤΡΑΤΙΟΝ ΡυΒϋΌυΕ». 

Άρθρο 2. 

Αποστολή - Αρμοδιότητες. 

1 1. Η κατά τόπον αρμοδιότητα του Σ.Ε.Ε.Δ.Δ. εκτείνεται 

σε όλη την επικράτεια. Αποστολή του Σ.Ε.Ε.Δ.Δ., σύμφω¬ 
να με τις διατάξεις της παρ. 1 του άρθρου 6 του Ν. 
2477/1997, είναι η διενέργεια επιθεωρήσεων, ελέγχων 
και ερευνών, με σκοπό τη διασφάλιση της εύρυθμης και 
αποτελεσματικής λειτουργίας της διοίκησης. 

2. Το Σ.Ε.Ε.Δ.Δ. είναι ιδίως αρμόδιο γιατην επισήμανση: 
α) φαινομένων κακοδιοίκησης, β) αδιαφανών διαδικα¬ 
σιών, γ) αναποτελεσματικότητας, δ) χαμηλής παραγωγι¬ 
κότητας και ε) ποιότητας παρεχόμενων υπηρεσιών. 
Ειδικότερα, στην αρμοδιότητα του Σώματος εμπίπτουν, 
μεταξύ άλλων, η εξέταση της συνδρομής των όρων νομι¬ 
μότητας της διοικητικής δράσης και η διαπίστωση τυχόν 
καταστρατηγήσεων και παρανομιών, ο εντοπισμός των 
αιτίων κακής λειτουργίας, κακής διαχείρισης, χαμηλής 
ποιότητας ή υψηλού κόστους παροχής υπηρεσιών, η έ¬ 
ρευνα πλημμελούς εφαρμογής της νομοθεσίας, παρα- 
βιάσης της αρχής της ισότητας και διαφάνειας κατά την 
παροχή δημόσιων υπηρεσιών και κάθε γενικώς παράγο¬ 
ντα που επηρεάζει δυσμενώς την αποδοτικότητα και α- 
ποτελεσματικότητα της δημόσιας διοίκησης, όπως π.χ. 
οργανωτικές δομές, λειτουργίες και διαδικασίες, ροή ερ¬ 
γασίας, στελέχωση κ.α. των ελεγχόμενων υπηρεσιών. 

Άρθρο 3. 

Υπηρεσίες υπαγόμενες στον έλεγχο του Σ.Ε.Ε.Δ.Δ. 

1. Στην αρμοδιότητα του Σ.Ε.Ε.Δ.Δ., σύμφωνα με τις 
διατάξεις της παρ. 1 του άρθρου 6 του Ν. 2477/1997, υ¬ 
πάγεται ο έλεγχος των υπηρεσιών: 

α) Του Δημοσίου, δηλαδή των κάθε είδους δημοσίων υ¬ 
πηρεσιών που υπάγονται στο νομικό πρόσωπο του 
Δημοσίου και εκπροσωπούνται από αυτό (κεντρικές, πε¬ 
ριφερειακές, αυτοτελείς ή αποκεντρωμένες κ.λπ. δημό¬ 
σιες υπηρεσίες). 

β) Των νομικών προσώπων δημοσίου δικαίου (Ν.Π.Δ.Δ.), 
που λεπουργούν υπό καθεστώς καθύλην αυτοδιοίκησης. 

γ) Των οργανισμών τοπικής αυτοδιοίκησης (Ο.Τ.Α.) α' 
και β' βαθμίδας (δήμοι - κοινότητες, νομαρχιακές αυτο¬ 
διοικήσεις), νομικών προσώπων, ιδρυμάτων και συνδέ¬ 
σμων που περιλαμβάνονται στην έννοια των οργανι¬ 
σμών τοπικής αυτοδιοίκησης, καθώς και των επιχειρή¬ 
σεων των οργανισμών τοπικής αυτοδιοίκησης. 

2. Το Σ.Ε.Ε.Δ.Δ. δεν επιλαμβάνεται θεμάτων που εμπί¬ 
πτουν στην αρμοδιότητα: 

α) των Ανεξάρτητων Διοικητικών Αρχών (Εθνικό Συμ¬ 
βούλιο Ραδιοτηλεόρασης, Εθνική Επιτροπή Τηλεπικοι¬ 
νωνιών, Ανώτατο Συμβούλιο Επιλογής Προσωπικού - 
Α.Σ.Ε.Π., Συνήγορος του Πολίτη κ.α.). 

β) του Σώματος Οικονομικών Επιθεωρητών (Οικονομική 
Επιθεώρηση άρθρου 2 Ν. 2343/1995). 

Στην ελεγκτική αρμοδιότητα του Σ. Ε.Ε.Δ.Δ., το οποίο α¬ 
ποτελεί όργανο εσωτερικού ελέγχου της Δημόσιας 
Διοίκησης, δεν υπάγονται οι δικαστικές αρχές. Επίσης 
δεν υπάγονται: (α) τα νομικά πρόσωπα του ευρύτερου δη¬ 
μόσιου τομέα, που λειτουργούν με τη μορφή νομικού 
προσώπου ιδιωτικού δικαίου (δημόσιες επιχειρήσεις και 
οργανισμοί, κρατικές τράπεζες κ.α.), (β) οι στρατιωτικές, 
αστυνομικές και λιμενικές υπηρεσίες, καθώς και η Εθνική 
Υπηρεσία Πληροφοριών (Ε.Υ.Π.), ως προς τα θέματα που 
αφορούν την εθνική άμυνα και την κρατική ασφάλεια, (γ) 
οι υπηρεσίες του Υπουργείου Εξωτερικών για δραστη¬ 
ριότητες που ανάγονται στην άσκηση εξωτερικής πολιτι¬ 
κής και (δ) τα εκκλησιαστικά νομικά πρόσωπα δημοσίου 
δικαίου, που αποτελούν την εν ευρεία εννοία Εκκλησία 
της Ελλάδος. 

3. Το Σ.Ε.Ε.Δ.Δ. δεν έχει δικαίωμα πρόσβασης σε φακέ¬ 
λους και στοιχεία, που αφορούν ζητήματα που ανάγονται 
στην άσκηση εξωτερικής πολιτικής, την εθνική άμυνα και 
την κρατική ασφάλεια. 

Άρθρο 4. 

Πρόγραμμα Ελεγκτικής Δράσης - Εντολές Ελέγχου. 

1. Οι επιθεωρήσεις, οι έλεγχοι και οι έρευνες διακρίνο- 
νται σε τακτικές και έκτακτες. Τακτικές είναι οι προγραμ¬ 
ματισμένες επιθεωρήσεις, έλεγχοι και έρευνες, ενώ έκτα¬ 
κτες είναι αυτές που μπορεί να διενεργούνται οποτεδή¬ 
ποτε αυτό κρίνεται επιβεβλημένο. 

2. Το μήνα Ιανουάριο και Ιούλιο κάθε έτους καταρτίζεται 
εξαμηνιαίο Πρόγραμμα Ελεγκτικής Δράσης των τακτικών 
επιθεωρήσεων, ελέγχων και ερευνών του Σ.Ε.Ε.Δ.Δ. Πια 
το σκοπό αυτό, ο Γενικός Επιθεωρητής μπορεί να συ¬ 
γκροτεί από τους Επιθεωρητές - Ελεγκτές Ομάδες 
Έργου και να ζητά τη συνεργασία των υπηρεσιών του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης. Ειδικά κατά την πρώτη εφαρμογή, ο πιο πάνω 
προγραμματισμός των επιθεωρήσεων, ελέγχων και ερευ¬ 
νών θα πραγματοποιηθεί μέσα σε ένα μήνα από τη δημο¬ 
σίευση του παρόντος. 

3. Ο Γενικός Επιθεωρητής δίνει τις εντολές για επιθεώ¬ 
ρηση, έλεγχο ή έρευνα στους Επιθεωρητές - Ελεγκτές: α) 
αυτεπαγγέλτως, β) κατόπιν εντολής του Υπουργού 
Εσωτερικών, Δημόσιας Διοίκησης και Αποκέντρωσης, γ) 
κατόπιν εντολής του οικείου Υπουργού ή Γενικού 
Γραμματέα Περιφέρειας για τις υπηρεσίες τους ή τα επο¬ 
πτευόμενα από αυτούς Ν.Π.Δ.Δ. και δ) μετά από αίτημα 
του Συνήγορουτου Πολίτη. 

4. Ο Γενικός Επιθεωρητής, σύμφωνα με την παρ. 3 του 
άρθρου 8 του Ν. 2477/1997, κατανέμει τις εντολές σε 
Επιθεωρητή - Ελεγκτή ή σε κλιμάκιο Επιθεωρητών - 
Ελεγκτών ανάλογα με τη φύση της εξεταζόμενης υπόθε¬ 
σης και παρακολουθεί την έγκαιρη εκτέλεσή τους. Μετην 
εντολή καθορίζει το αντικείμενο της επιθεώρησης, του ε¬ 
λέγχου ή της έρευνας, την ελεγχόμενη υπηρεσία και το 
συγκεκριμένο χρόνο μέσα στον οποίο πρέπει να έχει πε- 
ρατωθεί ο έλεγχος με την υποβολή της έκθεσης. Αν δια¬ 
πιστωθεί, ότι η φύση της προς έλεγχο υπόθεσης απαιτεί 
μεγαλύτερο χρονικό διάστημα από αυτό που έχει ορισθεί, 
δίνεται παράταση με απόφαση του Γενικού Επιθεωρητή. 
Σε καμιά περίπτωση, ο χρόνος περάτωσης του ελέγχου 
δεν μπορεί να υπερβαίνει τις τριάντα (30) ημέρες. 

Οι εντολές ελέγχου καταχωρίζονται σε «Ειδική 


Κατάσταση Χρέωσης Εντολών Ελέγχου», που τηρείται 
στο Σ.Ε.Ε.Δ.Δ., η οποία περιλαμβάνει τον αριθμό πρωτο¬ 
κόλλου της εντολής, το ονοματεπώνυμο του Επιθεωρητή 

- Ελεγκτή, την ελεγχόμενη υπηρεσία, την προθεσμία ε¬ 
λέγχου, την ημερομηνία παραλαβής της εντολής, καθώς 
και τις ημερομηνίες υποβολής της πορισματικής έκθε¬ 
σης, γνωστοποίησης του πορίσματος στους καθύλην αρ¬ 
μόδιους υπουργούς και στις ελεγχόμενες υπηρεσίες και 
γνωστοποίησης από αυτές των ενεργειών στις οποίες 
προέβησαν. Οι εντολές ελέγχου κοινοποιούνται και στις 
ελεγχόμενες υπηρεσίες. 

5. Για την πραγματοποίηση επιθεώρησης, ελέγχου ή έ¬ 
ρευνας από το Σ.Ε.Ε.Δ.Δ., μπορεί να συγκροτούνται κοι¬ 
νές ομάδες Επιθεωρητών - Ελεγκτών Δημόσιας 
Διοίκησης, Οικονομικών Επιθεωρητών και Επιθεωρητών 
του οικείου υπουργείου, σύμφωνα με την παρ. 2 του άρ¬ 
θρου 8 του Ν. 2477/1997. 

Άρθρο 5. 

Ελεγκτική Διαδικασία. 

1. Μετά την εντολή ανάθεσης ελεγκπκού έργου, οι αρμό¬ 
διοι Επιθεωρητές - Ελεγκτές, για την εκπλήρωση του έργου 
τους, μπορούν να επισκέπτονται την υπηρεσία όπου γίνεται 
ο έλεγχος και να μελετούν επιτόπου την προς εξέταση υπό¬ 
θεση. Επίσης, μπορούν να επισκέπτονται, εφόσον το κρί¬ 
νουν σκόπιμο και αναγκαίο, οποιαδήποτε άλλη υπηρεσία, 
που υπάγεται στην ελεγκτική αρμοδιότητατου Σ.Ε.Ε.Δ.Δ., η 
οποία εμπλέκεται με οποιοδήποτε τρόπο στην εξεταζόμενη 
υπόθεση και μπορεί να υποβοηθήσει το έργο τους. 

2. Κατά τη διάρκεια της επιθεώρησης και του ελέγχου, 
οι Επιθεωρητές - Ελεγκτές μπορούν να ζητούν από αρμό¬ 
διους υπαλλήλους ή μέλη διοίκησης της ελεγχόμενης υ¬ 
πηρεσίας πληροφορίες, έγγραφα ή άλλα στοιχεία, τα ο¬ 
ποία κρίνουν κρίσιμα για το σχηματισμό της κρίσης τους, 
να συζητούν μαζί τους και να ζητούν εξηγήσεις ή απόψεις 
για θέματα που απαιτούν ενδεχομένως ιδιαίτερη εξέταση 
και διευκρίνηση. 

Επίσης, οι Επιθεωρητές - Ελεγκτές έχουν δικαίωμαπρό- 
σβασης, σύμφωνα μετην παρ. 4 εδάφιο δεύτερο του άρ¬ 
θρου 8 του Ν. 2477/1997, στους φακέλους των ελεγχόμε¬ 
νων υπηρεσιών, συμπεριλαμβανομένων και των απορρή¬ 
των, εκτός εάν τα απόρρητα αυτά αφορούν ζητήματα 
εξωτερικής πολιτικής, εθνικής άμυνας και κρατικής α¬ 
σφάλειας. 

3. Κατά την άσκηση των καθηκόντων τους, οι Επιθεω¬ 
ρητές - Ελεγκτές υπέχουν καθήκον εχεμύθειας και έχουν 
υποχρέωση να διαφυλάσσουν τα διάφορα επαγγελματι¬ 
κά και άλλα απόρρητα, που περιήλθαν με οποιοδήποτε 
τρόπο σε γνώση τους. Δικαίωμα ανακοινώσεων για ό,τι α¬ 
φορά το Σώμα και το έργο του δεν έχουν οι Επιθεωρητές 

- Ελεγκτές. 

4. Οι υπηρεσίες που υπάγονται στην ελεγκτική αρμο¬ 
διότητα του Σ.Ε.Ε.Δ.Δ. οφείλουν να διευκολύνουν με κά¬ 
θε τρόπο το έργο των Επιθεωρητών - Ελεγκτών και να πα¬ 
ρέχουν όλα τα απαραίτητα έγγραφα, πληροφορίες ή κά¬ 
θε άλλο επιβοηθητικό για τον έλεγχο στοιχείο. Όλα τα 
αϊτού μένα στοιχεία τίθενται υποχρεωτικά στη διάθεση 
των Επιθεωρητών - Ελεγκτών. 

5. Η άρνηση χορήγησης των παραπάνω ζητουμένων 
πληροφοριών ή στοιχείων, καθώς και η σκόπιμη απόκρυ¬ 
ψη στοιχείων ή πληροφοριών ή η χορήγηση εν γνώσει α¬ 
νακριβών ή αναληθών στοιχείων και γενικά ή παρακώλυ¬ 
ση και παραπλάνηση του έργου των Επιθεωρητών - 
Ελεγκτών, πέρα από ενδεχόμενες ποινικές ευθύνες, συνι- 
στά αυτοτελές πειθαρχικό παράπτωμα, για το οποίο ο πει¬ 
θαρχικός δικαστής μπορεί να επιβάλλει μία απότις ποινές 

που προβλέπονται στην παρ. 4 του άρθρου 207 του 
Υπαλληλικού Κώδικα (Π.Δ. 611/1977). 

Οι ελεγχόμενες υπηρεσίες δεν μπορούν να προβάλ¬ 
λουν το απόρρητο έναντι των Επιθεωρητών - Ελεγκτών, 
πέραν των προβλεπόμενων στις διατάξεις της παρ. 4 του 
άρθρου 8 του Ν. 2477/1997. 

6. Αλλότριες ενασχολήσεις των Επιθεωρητών - 
Ελεγκτών, κατά τη διάρκεια των ελεγκτικών καθηκόντων 
τους, αποκλείονται. 

Άρθρο 6. 

Εκθέσεις Ελέγχου. 

1. Μετά το πέρας της επιθεώρησης, του ελέγχου ή της 
έρευνας, ο αρμόδιος Επιθεωρητής - Ελεγκτής συντάσσει 
τεκμηριωμένη έκθεση, την οποία υποβάλλει στο Γενικό 
Επιθεωρητή. Αν η έκθεση κριθεί από το Γενικό Επι¬ 
θεωρητή ως μη τεκμηριωμένη, αναπέμπεται στον αρμό¬ 
διο Επιθεωρητή - Ελεγκτή για την τεκμηρίωσή της. 

Στην έκθεση περιλαμβάνεται η περιγραφή της υπόθε¬ 
σης, η αποτύπωση της υφιστάμενης κατάστασης, τα στοι¬ 
χεία που έχουν υποβληθεί ή έχουν χρησιμοποιηθεί, οι ε¬ 
νέργειες που έγιναν για την εξέταση της υπόθεσης, οι δια¬ 
πιστώσεις, τα συμπεράσματα και οι προτάσεις. Οι 
προτάσεις περιλαμβάνουν συγκεκριμένες και εφικτές λύ¬ 
σεις, επισημαίνονται αυτές που κατά προτεραιότητα πρέ¬ 
πει να υλοποιηθούν και αναλύονται οι θετικές επιπτώσεις 
τους στον υπό έλεγχο φορέα ή τη συγκεκριμένη υπηρεσία. 

Επίσης, ο Επιθεωρητής - Ελεγκτής μπορεί να προτείνει, 
εφόσον το κρίνει απαραίτητο, τη βελτίωση ή αναμόρφω¬ 
ση του ισχύοντος θεσμικού πλαισίου οργάνωσης και λει- 
τουργίαςτης υπηρεσίας, σύμφωνα με τις ανάγκες της μέ- 
γιστης δυνατής απόδοσης και τη λήψη κάθε πρόσφορου 
μέτρου για την περιστολή χων λειτουργικών δαπανών και 
τη μείωση του κόστους των παρεχόμενων υπηρεσιών. 

Ο αρμόδιος Επιθεωρητής - Ελεγκτής, πριν από την ορι¬ 
στικοποίηση των προτάσεώντου, θέτει υπόψη και συζητά 
με την ελεγχόμενη υπηρεσία τα συμπεράσματα του ελέγ¬ 
χου και ζητά την άποψη και τυχόν παρατηρήσεις αυτής, οι 
οποίες εντάσσονται υποχρεωτικά στην έκθεση ελέγχου. 

2. Στην περίπτωση που διερευνάται ομοειδές θέμα από 
περισσότερους Επιθεωρητές - Ελεγκτές σε διαφορετικές 
υπηρεσίες, πρέπει να γίνεται σύνθεση σε μία των επιμέ- 
ρους εκθέσεων. Την ευθύνη της σύνθεσης έχει Επιθεω¬ 
ρητής - Ελεγκτής ή κλιμάκιο Επιθεωρητών - Ελεγκτών, 
που ορίζεται από το Γενικό Επιθεωρητή του Σώματος. 

3. Αν κατά τη διάρκεια του ελέγχου διαπιστώνονται πρά¬ 
ξεις, παραλείψεις ή παραβάσεις, που συνιστούν κατά την 
άποψη του Επιθεωρητή - Ελεγκτή, πειθαρχικά αδικήματα, 
προτείνεται στη σχετική έκθεση ελέγχου η διεξαγωγή τα¬ 
κτικής Ε.Δ.Ε. από τα καθύλην αρμόδια όργανα της ελεγ¬ 
χόμενης υπηρεσίας. 

4. Αν κατά τον έλεγχο διαπιστωθεί μη σύννομη συμπερι¬ 
φορά λειτουργού ή υπαλλήλου ή μέλους διοίκησης, η έκ¬ 
θεση του Επιθεωρητή - Ελεγκτή διαβιβάζεται από το 
Γενικό Επιθεωρητή στο αρμόδιο όργανο, με πρόταση για 
την άσκηση πειθαρχικού ελέγχου ή τη λήψη άλλων μέ¬ 
τρων. 

Αν προκύψουν αποχρώσες ενδείξεις για τέλεση αξιό¬ 
ποινης πράξης από λειτουργό ή υπάλληλο της ελεγχόμε¬ 
νης υπηρεσίας ή μέλος διοίκησης, η έκθεση διαβιβάζεται 
από το Γ ενικό Επιθεωρητή και στον αρμόδιο εισαγγελέα. 

Άρθρο 7. 

Υποβολή Εκθέσεων - Υλοποίηση προτάσεων. 

1. Οι εκθέσεις των Επιθεωρητών - Ελεγκτών υποβάλλο¬ 


νται στο Γενικό Επιθεωρητή, ο οποίος τις γνωστοποιεί, με 
ευθύνη των αρμοδίων Επιθεωρητών - Ελεγκτών, στον 
Υπουργό Εσωτερικών, Δημόσιας Διοίκησης και Απο¬ 
κέντρωσης, τους καθύλην αρμόδιους υπουργούς και τις υ¬ 
πηρεσίες που έγινε η επιθεώρηση, ο έλεγχος ή η έρευνα. 

2. Ο Γενικός Επιθεωρητής μπορεί να θέτει στις ελεγ- 
χθείσες υπηρεσίες προθεσμίες υλοποίησης των προτά¬ 
σεων του πορίσματος, ανάλογα με τη φύση του προς έ¬ 
λεγχο θέματος. 

3. Οι Επιθεωρητές-Ελεγκτές έχουν υποχρέωση να πα¬ 
ρακολουθούν τις ενέργειες των ελεγχθεισών υπηρεσιών 
και να συντάσσουν συμπληρωματική έκθεση σχετικά με 
την υλοποίηση ή μη αποδοχή των προτάσεώντους. 

4. Οι υπηρεσίες υποχρεούνται, το ταχύτερο δυνατόν από 
τη γνωστοποίηση σ’ αυτέςτωνεκθέσεωντων Επιθεωρητών- 
Ελεγκτών και σε κάθε περίπτωση εντός των ανωτέρω προ¬ 
θεσμιών που έχουν ταχθεί, να αναφέρουν στο Γενικό Επιθε- 
ωρητη και τον Υπουργό Εσωτερικών, Δημόσιας Διοίκησης 
και Αποκέντρωσης τις ενέργειες στις οποίες προέβησαν για 
την εφαρμογή των προτάσεων της έκθεσης. 

5. Αν οι σχετικές προθεσμίες παρέλθουν άπρακτες, ο 
Γενικός Επιθεωρητής συντάσσει ειδική έκθεση, την οποία 
διαβιβάζει στον Υπουργό Εσωτερικών, Δημόσιας Διοίκη¬ 
σης και Αποκέντρωσης και κοινοποιεί στον καθύλην αρ¬ 
μόδιο υπουργό και στις ελεγχθείσες υπηρεσίες. 

Άρθρο 8. 

Γενικός Επιθεωρητής Σ.Ε.Ε.Δ.Δ. 

1. Ο Γενικός Επιθεωρητής διοικεί το Σώμα Επιθεωρητών 
- Ελεγκτών Δημόσιας Διοίκησης (Σ.Ε.Ε.Δ.Δ.) και προΐστα- 
ται των Επιθεωρητών-Ελεγκτών. Ειδικότερα, ο Γενικός 
Επιθεωρητής έχει ιδίως τις παρακάτω αρμοδιότητες: 

α) Κατευθύνει τη δράση του Σώματος για την καλύτερη 
εκπλήρωση της αποστολής του. 

β) Ασκεί εποπτεία και έλεγχο στο Σώμα και αξιολογεί το 
επιτελούμενο από αυτό έργο. 

γ) Καταρτίζει το πρόγραμμα ελεγκτικής δράσης του 
Σώματος. 

δ) Απευθύνει στους Επιθεωρητές-Ελεγκτές τις εντολές 
επιθεώρησης, ελέγχου και έρευνας. 

ε) Εκδίδει γενικές οδηγίες για την οργάνωση της ελε¬ 
γκτικής διαδικασίας του Σώματος και την εύρυθμη λει¬ 
τουργία του. 

στ) Συντάσσει την ετήσια έκθεση πεπραγμένων του 
Σώματος. 

ζ) Είναι πειθαρχικός προϊστάμενος των Επιθεωρητών- 
Ελεγκτών και μπορεί να επιβάλλει ποινή επίπληξης ή προ¬ 
στίμου μέχρι των αποδοχών ενός (1) μηνός. 

η) Αξιολογεί τους Επιθεωρητές-Ελεγκτές, ούμφωνα με 
τις εκάστοτε ισχύουσες διατάξεις και συντάσσει κάθε 
χρόνο ειδική έκθεση αξιολόγησης για το συνολικό έργο 
κάθε Επιθεωρητή-Ελεγκτή. 

θ) Ορίζειτον αναπληρωτή του, οοποίος τον αναπληρώ¬ 
νει, όταν αυτός απουσιάζει ή κωλύεται για οποιοδήποτε 
λόγο. 

ι) Μπορεί να εξουσιοδοτεί τον αναπληρωτή του ή και 
τους Επιθεωρητές-Ελεγκτές να υπογράφουν, με εντολή 
του, έγγραφα με τα οποία ζητούνται πληροφορίες, διευ- 
κρινήσεις και άλλα στοιχεία σχετικά με τις υποθέσεις τους 
ή να προβαίνουν σε άλλες ενέργειες που αφορούν την πα¬ 
ρακολούθηση της πορείας του ελεγκτικού έργου. 

ια) Μπορεί να ζητά τη συνδρομή των υπηρεσιώντου Νο¬ 
μικού Συμβούλου του Κράτους στο Υπουργείο Εσωτερι¬ 
κών, Δημόσιας Διοίκησης και Αποκέντρωσης. 

ιβ) Εισηγείται στον Υπουργό Εσωτερικών, Δημόσιας 
Διοίκησης και Αποκέντρωσης τη λήψη συγκεκριμένων μέ- 

τρων για την υλοποίηση των προτάσεων που περιλαμβά¬ 
νονται στις εκθέσεις των Επιθεωρητών-Ελεγκτών. 

ιγ) Εισηγείται στον Υπουργό ΕΣ.Δ.Δ.Α. την αναγκαία 
στελέχωση του Σώματος για τη γραμματειακή εν γένει υ¬ 
ποστήριξή του. 

3.0 Γενικός Επιθεωρητής, κατά περιοδικά διαστήματα, 
μπορεί να συγκροτεί από τους Επιθεωρητές-Ελεγκτές 
“Κύκλους Ποιότητας", με διαφορετική κάθε φορά σύνθε¬ 
ση, ως ομάδες προβληματισμού και συντονιστικής δρά¬ 
σης, που συνέρχονται και συζητούν γιατο έργο γενικάτου 
Σ.Ε.Ε.Δ.Δ. ή μελετούν συγκεκριμένα σύνθετα προβλήμα¬ 
τα και εισηγούνται στο Γενικό Επιθεωρητή μέτρα και λύ¬ 
σεις για την υπέρβασή τους. 

Επίσης, ο Γενικός Επιθεωρητής μπορεί να συνιστά από 
Επιθεωρητές-Ελεγκτές “Ομάδες Έργου", προσωρινού 
χαρακτήρα, στις οποίες αναθέτει συγκεκριμένο έργο. Με 
την απόφασή του, ο Γενικός Επιθεωρητής μπορεί να ορί¬ 
ζει και υπεύθυνο της Ομάδας Έργου, ο οποίος έχει το συ¬ 
ντονισμό της δράσης της ομάδας. 

4. Για την κατά την παράγραφο 1 περιπτ. γ' και στ' του 
παρόντος άρθρου κατάρτιση του προγράμματος ελεγκτι¬ 
κής δράσης του Σ.Ε.Ε.Δ.Δ. και σύνταξης της ετήσιας έκ¬ 
θεσης πεπραγμένων αυτού, καθώς και για την κατά πε¬ 
ριοδικά διαστήματα συγκέντρωση, επεξεργασία και ανά¬ 
λυση απολογιστικών στοιχείων των εργασιών του, ο 
Γενικός Επιθεωρητής συνιστά, με απόφασή του, “Ομάδες 
Έργου”, προς υποβοήθηση του έργου του. 

Το πρόγραμμα ελεγκτικής δράσης του Σ.Ε.Ε.Δ.Δ. κα¬ 
ταρτίζεται τον Ιανουάριο κάθε έτους. Η ετήσια έκθεση πε¬ 
πραγμένων του Σώματος παρουσιάζει τις σημανπκότε- 
ρες υποθέσεις και διατυπώνει γενικές προτάσεις για τη 
βελτίωση της αποδοτικότητας των δημοσίων εν γένει υ¬ 
πηρεσιών και της ποιότητας των παρεχόμενων από αυτές 
υπηρεσιών, καθώς και τις αναγκαίες νομοθετικές ή άλλες 
κανονιστικές ρυθμίσεις και υποβάλλεται στο τέλος 
Μαρτίου κάθε έτους στον Υπουργό Εσωτερικών, 
Δημόσιας Διοίκησης και Αποκέντρωσης. 

Άρθρο 9. 

Σχέση ελέγχων του Σ.Ε.Ε.Δ.Δ. προς άλλους ελέγχους. 

1. Οι επιθεωρήσεις, οιέλεγχοιή οιέρευνεςτου Σώματος 
Επιθεωρητών-Ελεγκτών Δημόσιας Διοίκησης είναι αυτο¬ 
τελείς και ασκούνται παράλληλα και ανεξάρτητα προς 
τους λοιπούς νομοθετημένους ελέγχους της Δημόσιας 
Διοίκησης και δεν δεσμεύονται από τα πορίσματα αυτών. 

2. Η διενέργεια άλλων διοικητικών ελέγχων, είτε πριν εί¬ 
τε μετά την έκδοση της εντολής ελέγχου από το 
Σ.Ε.Ε.Δ.Δ., δεν παρακωλύει ούτε αναστέλλει τη διενέρ¬ 
γεια του ελέγχου του Σώματος. Ο Γενικός Επιθεωρητής 
μπορεί να εγκρίνει την αναστολή του ελέγχου του 
Σ.Ε.Ε.Δ.Δ., μέχρι την ολοκλήρωση άλλου εσωτερικού ή ε¬ 
ξωτερικού ελέγχου, εφόσον κρίνει, μετά από εισήγηση 
του αρμόδιου Επιθεωρητή-Ελεγκτή, ότιτο πόρισμάτου α¬ 
ποτελεί σημαντικό στοιχείο του φακέλου της εντολής ε¬ 
λέγχου του Σ.Ε.Ε.Δ.Δ. Στην περίπτωση αυτή, ζητείται εγ- 
γράφως από την ελεγχόμενη υπηρεσία να κοινοποιηθείτο 
πόρισμά της στον αρμόδιο Επιθεωρητή-Ελεγκτή, προκει- 
μένου να αποτελέσει στοιχείο κατά τη σύνταξη της έκθε¬ 
σής του, η οποία πάντως είναι ανεξάρτητη από το εν λόγω 
πόρισμα. Η πιο πάνω αναστολή του ελέγχου του 
Σ.Ε.Ε.Δ.Δ. λήγει με την κοινοποίηση του σχετικού πορί¬ 
σματος στον αρμόδιο Επιθεωρητή-Ελεγκτή. 

Άρθρο 10. 

Διοικητική Υποστήριξη. 

Τα θέματα διοικητικής και οικονομικής μέριμνας του 


Σ.Ε.Ε.Δ.Δ. υπάγονται στην αρμοδιότητα των αντίστοιχων 
υπηρεσιών της Γενικής Γραμματείας Δημόσιας Διοί¬ 
κησης του Υπουργείου Εσωτερικών, Δημόσιας Διοίκησης 
και Αποκέντρωσης. Στο Σ.Ε.Ε.Δ.Δ. παρέχεται γραμματει¬ 
ακή υποστήριξη από το Υπουργείο Εσωτερικών, 
Δημόσιας Διοίκησης και Αποκέντρωσης. 

Στον Υπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 21 Ιουλίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΑΛΕΞ. ΠΑΠΑΔΟΠΟΥΛΟΣ 
-♦- 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

( 2 ) 

Πράξη 39 της 31.7.1998 

Τροποποίηση της 261/20.8.1996 Π.Υ.Σ. 'Τροποποίηση της 
αρ. 136/4.4.1995 Π.Υ.Σ." 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις: 

α. Του άρθρου 15 παρ. 5 του Ν. 876/1979 «Περί τροπο- 
ποιήσεως και συμπληρώσεως διατάξεων αναφερομένων 
ειςτηνανάπτυξιντης Κεφαλαιαγοράς» (ΦΕΚ48 Α/1979). 

β. Του άρθρου 1 του Ν. 1266/1982 «Όργανα ασκήσεως 
της νομισματικής, πιστωτικής και συναλλαγματικής πολι¬ 
τικής και άλλες διατάξεις» (ΦΕΚ 81 Α/1982). 

γ. Των άρθρων 6 και 12 του Ν. 2548/1997 (ΦΕΚ 259 
Α/1997). 

2. Τηναριθμ. 261/20.8.1996 Π.Υ.Σ. 

3. Την αριθμ. 8/31.8.1998 Πράξη του Συμβουλίου 
Νομισματικής Πολιτικής. 

4. Την αριθμ. 25941/Β. 1337/31.7.1998 εισήγηση του 
Υπουργού Εθνικής Οικονομίας, αποφασίζει: 

Τροποποιεί την αριθμ. 261/20.8.1996 Πράξη του και κα¬ 
θορίζει το ύψος των εξωτραπεζικών επιτοκίων ως ακο¬ 
λούθως: 

α. Τοποσοστότου εκδικαιοπραξίαςτόκου, κατ’ ανώτα¬ 
το όριο, σε 1 εκατοστιαία μονάδα ετησίως χαμηλότερο α¬ 
πό το επιτόκιο που εκάστστε εφαρμόζεται στα χρεωσπκά 
υπόλοιπα των τρεχούμενων λογαριασμών που τηρούν τα 
πιστωτικά ιδρύματα στην Τράπεζατης Ελλάδος. 

β. Το ποσοστό του νομίμου και εξ υπερημερίας τόκου σε 
1 εκατοσπαία μονάδα ετησίως υψηλότερο από το επιτό¬ 
κιο που εκάστστε εφαρμόζεται στα χρεωστικά υπόλοιπα 
τωντρεχούμενων λογαριασμών που τηρούν τα πιστωτικά 
ιδρύματα στην Τράπεζατης Ελλάδος. 

Η Τράπεζα της Ελλάδος θα γνωστοποιεί στο Υπουργείο 
Δικαιοσύνης το επιτόκιο που εφαρμόζει κάθε φορά στα 
χρεωσπκά υπόλοιπα των πιο πάνω τρεχούμενων λογα¬ 
ριασμών. 

Η παρούσα Πράξη να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 1998 
Ο Πρόεδρος Τα μέλη 

Ακριβές Αντίγραφο 

Ο Γενικός Γραμματέας του Υπουργικού Συμβουλίου 
ΣΩΚΡΑΤΗΣ I. ΚΟΣΜΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


